Document ID: 32002R1005

Uredba Komisije (ES) št. 1005/2002
z dne 12. junija 2002
o spremembi Uredbe (ES) št. 2848/98 glede priznanja skupin proizvajalcev, avkcijskega postopka, nacionalne rezerve in dogovorov o prenosih v sektorju surovega tobaka
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (EGS) št. 2075/92 z dne 30. junija 2002 o skupni ureditvi trga za surovi tobak [1], kakor je bila nazadnje spremenjena z Uredbo (ES) št. 546/2002 [2], in zlasti člena 7, člena 9(5), člena 11 in člena 14a Uredbe,
ob upoštevanju naslednjega:
(1) Člen 3 Uredbe Komisije (ES) št. 2848/98 z dne 22. decembra 1998 o določitvi podrobnih pravil za uporabo Uredbe Sveta (EGS) št. 2075/92 glede sheme premij, proizvodnih kvot in posebne pomoči za skupine proizvajalcev v sektorju surovega tobaka [3], kakor je bila nazadnje spremenjena z Uredbo (ES) št. 486/2002 [4], določa pogoje za priznanje skupin proizvajalcev. Na otoških območjih, kjer se proizvede zelo majhna količina tobaka, in na izoliranih proizvodnih območjih, kjer se proizvodnja tobaka zmanjšuje, v posameznih primerih ni mogoče doseči najnižjih pragov, ki jih za priznanje skupine proizvajalcev zahteva Priloga I k Uredbi (ES) št. 2848/98. Za otoška območja je torej treba predvideti drugačno merilo in znižati najnižji odstotek, potreben za priznanje skupine proizvajalcev, tako da lahko zadevni proizvajalci prejmejo variabilni del premije.
(2) Člen 6(5) in člen 9(5) Uredbe (EGS) št. 2075/92 sta bila spremenjena z Uredbo (ES) št. 546/2002. Zato je treba ustrezno prilagoditi podrobna pravila za uporabo, predvidena z Uredbo (ES) št. 2848/98.
(3) Člen 33(l)(d) Uredbe (ES) št. 2848/98 določa, da mora biti pri prenosu kvot pisni dogovor med strankami registriran s strani pristojnega organa v 30 dneh po poteku roka za izdajo potrdil o dodelitvi kvot. Za pospešitev in poenostavitev postopka je treba predvideti rok za registracijo dogovora, ki začne teči z dnem izdaje potrdila o dodelitvi kvot.
(4) Uredbo (ES) št. 2848/98 je treba ustrezno spremeniti.
(5) Ukrepi, predvideni s to uredbo, so v skladu z mnenjem Upravljalnega odbora za tobak -
SPREJELA NASLEDNJO UREDBO:
Člen 1
Uredba (ES) 2848/98 se spremeni:
1. členu 3(1)(e) se doda naslednji pododstavek:
"Na otoških proizvodnih območjih se lahko prizna skupina proizvajalcev, ki ne dosega zahtevanega odstotka, če je najmanj 70 % vseh proizvajalcev tega območja njenih članov."
2. člen 12(1) se nadomesti z:
"1. Države članice pred 31. januarjem v letu posamezne letine odločijo o uporabi avkcijskega postopka za pogodbe o pridelavi za eno ali več skupin sort, sklenjene na njihovem ozemlju. Postopek se uporablja za pogodbe skupin proizvajalcev, ki želijo sodelovati."
3. člen 29(1) se nadomesti z:
"1. Za spodbudo proizvajalcev k preusmeritvi na druge pridelke in k prestrukturiranju kmetijskih gospodarstev lahko države članice za vsako letino določijo nacionalno rezervo kvot za vsako skupino sort."
4. člen 33(1)(d) se nadomesti z:
"(d) pisni dogovor iz (c) se predložil za registracijo pristojnemu organu v 30 dneh po datumu izdaje potrdila o dodelitvi kvot."
5. Priloga I se nadomesti z besedilom v Prilogi k tej uredbi.
Člen 2
Ta uredba začne veljati tretji dan po objavi v Uradnem listu Evropskih skupnosti.
Ta uredba je v celoti zavezujoča in se neposredno uporablja v vseh državah članicah.
V Bruslju, 12. junija 2002

Labels: 7
17
19
6